04/08/2009 | Administración LocalMunicipal
Ares
Aprobación definitiva da Ordenanza fiscal reguladora do prezo público pola prestación do servizo de axuda no fogar por libre concorrencia e a persoas valoradas como dependentes do Concello de Ares

ANUNCIO Información pública Elevándose a definitivo o acordo provisional adoptado na sesión plenaria ordinaria de data 30 de abril do 2.009, relativo á Ordenanza Fiscal Reguladora do Prezo Público pola prestación do servizo de axuda no fogar por libre concurrencia e a persoas valoradas como Dependentes, ó non presentarse reclamacións no prazo de exposición pública, de conformidade co disposto no artigo 17 do Real Ddecreto lexislativo 2/2004, publícase o texto íntegro da devandita ordenanza. “ORDENANZA REGULADORA DO PREZO PÚBLICO POLA PRESTACION DO SERVICIO DE AXUDA NO FOGAR POR LIBRE CONCORRENCIA E A PERSOAS VALORADAS COMO DEPENDIENTES ARTIGO 1.–NATUREZA E FUNDAMENTO. De conformidade co previsto no artigo 127 en relación co artigo 41, e segundo as normas contidas no capítulo VI do título I do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, o Concello de Ares establece o precio público polo servicio de axuda no fogar por libre concorrencia e as persoas valoradas como dependientes segundo a Lei 39/2006 de 14 de decembro de promoción da autonomía persoal a atención ás persoas en situación de dependencia e a Orde que regula o servicio de axuda no fogar na Comunidade Autónoma de Galicia. ARTIGO 2.–CONCEPTO. O prezo público regulado neste acordo constitue unha prestación patrimonial de carácter público que se satisfará polos usuarios que voluntariamente soliciten a prestación do servicio de axuda no fogar. ARTIGO 3.–OBRIGADOS AO PAGAMENTO.3.1.–Están obrigados ao pago todas aquelas persoas que sexan dadas de alta no servicio de axuda no fogar por libre concorrencia e aquelas persoas unha vez recoñecidas coma dependientes ao abeiro da Lei 39/2006 de 14 de decembro, de Promoción da Autonomía Persoal a Atención ás Persoas en Situación de Dependencia e teñan Resolución do Plan Individual de Atención (PIA) no que se lles recoñezca o citado servicio, en calquera das súas modadlidades, de acordo co estipulado no Regulamento do Servicio de Axuda no Fogar do Concello de Ares. Se o/a beneficiario/a do servicio carecera de capacidade para obrar, dita obriga recaerá sobre quen ostente a súa representación legal ou, no seu caso, sobre que exerza de feito o seu coidado.3.2.–A obriga do pagamento do prezo público nace dende o momento da alta no servico, calquera que sexa a súa modalidade. ARTIGO 4.–CONTÍA DO PREZO PÚBLICO.4.1.–A contía do prezo público regulado no presente acordo será o fixado nas tarifas contidas nos apartados seguintes referida a unha hora de prestación do servico, e que se determinará do seguinte xeito: Aos efectos previstos para a aplicación das tarifas do presente artigo, o importe do prezo público será de 6,02 €/hora (se aplicará anualmente o IPC correspodente). O abeiro do establecido no artigo 47.1 do texto refundido da Lei Reguladora das Facenas Locais, delégase na Xunta de Goberno Local a competencia para a modificación de ditos importes en función das variaciones no custe do servicio. O cálculo da cota mensual se realizará co n.º de horas mensuais prestadas x prezo/hora 4.2.–A participacion das persoas usuarias na financiación do servicio será a seguinte: 1.–No caso de que a capacidade económica da persoa usuaria sexa igual ou inferior a o indicador público de rendas de efectos multiples (IPREM), quedará exenta da obriga de participar no custe do servicio.2.–Para o resto dos supostos: As persoas usuarias cunha capacidade económica entre o 100% e o 150% do IPREM asumirán un 10% do custe do servicio. As persoas usuarias cunha capacidade económica entre o 150% e o 200% do IPREM asumiran un 12% do custe do servicio. As persoas usuarias cunha capacidade económica entre o 200% e o 250%do IPREM asumirán un 15% do custe do servicio. As persoas usuarias cunha capacidade económica entre o 250% e o 300% do IPREM asumiran un 20% do custe do servicio. As persoas usuarias cunha capacidade económica entre o 300% e o 350% do IPREM asumiran un 28% do custe do servicio. As persoas usuarias cunha capacidade económica entre o 350% e 0 400% do IPREM asumiran un 37% do custe do servicio. As persoas usuarias cunha capacidade económica entre o 400% e o 450% do IPREM asumiran un 45% do custe do servicio. As persoas usuarias cunha capacidade económica entre o 450% e o 500% do IPREM asumirán un 60% do custe do servicio. As persoas usuarias cunha capacidade económica superior ó 500% do IPREM asumiran un 65% do custe do servicio.4.3.–Capacidade económica da persoa usuaria. Para os efectos deste artigo considérase persoa usuaria aquela para a que se solicite o servizo. No caso de intervención con familias, entenderase como persoa usuaria a un dos membros adultos da unidade de convivencia responsables dos menores que formen parte dela. A capacidade económica das persoas usuarias do servizo de axuda no fogar calcularase en atención a súa renda e, se é o caso, ó seu patrimonio. Teranse en conta, ademais, as persoas conviventes economicamente dependentes, de acordo co establecido nos parágrafos seguintes: A renda valorarase atendendo ós ingresos netos que se perciban, que comprenderán os rendementos de traballo, incluídas pensións e prestacións de previsión social, calquera que sexa o seu réxime; os rendementos de capital mobiliario e inmobiliario; os rendementos das actividades económicas e as ganancias e perdas patrimoniais. Para o cómputo do patrimonio ateranse ó disposto na normativa fiscal en vigor sobre o patrimonio, entendéndose por tal o conxunto de bens e dereitos de contido económico de que sexa titular a persoa usuaria do servizo, con dedución das cargas e gravames que diminúan o seu valor, así como das débedas e obrigas persoais das que deba responder. Considéranse exentos do cómputo a vivenda habitual na que se preste o servizo e os bens e dereitos cualificados como exentos na normativa aplicable sobre o imposto do patrimonio. No supostos de cotitularidade, so se terá en consideración a procentaxe correspondente á propiedade do beneficiario. No caso de que a persoa usuaria tivese cónxuxe ou parella de feito, as rendas de ámbolos dous terán a consideración de rendas computables, entendéndose neste caso por renda persoal a metade da suma dos ingresos de ámbolos dous membros da parella. A capacidade económica por razón de renda determinarase dividindo a renda ou rendas computables, de acordo co apartado anterior, entre a suma dos seguintes conviventes: o perceptor ou perceptores de rendas computadas e, se é o caso, o cónxuxe e os ascendentes ou fillos/as menores de 25 anos, ou maiores desta idade en situación de discapacidade, que dependesen economicamente dos citados perceptores. A capacidade económica resultante será a correspondente á renda da persoa usuaria, calculada de acordo cos apartados anteriores, modificada á alza, se fose o caso, pola suma dun 5% do valor do patrimonio neto que supere o mínimo exento para a realización da declaración do imposto sobre o patrimonio en vigor a partir dos 65 anos de idade, dun 3% dos 35 ós 65 anos e dun 1% os menores de 35 anos. Para o cómputo da renda ou do patrimonio teranse en conta os datos correspondentes á última declaración fiscal dispoñible ou pensión coñecida. ARTIGO 5.–CONDICIÓNS DE PAGAMENTO.1.–A obriga de pagamento nace no momento en que o beneficiario reciba a prestación do servicio.2.–O pagamento da cota realizarase mensualmente no mes inmediato seguinte, a traves de domiciliación banaria que autorizará a persoa usuaria do servicio por escrito.3.–S e a algunha persoa non se lle prestase o servicio por causas non imputables á mesma, léase por inconcintes derivados de organización intena do propio servicio, terá dereito a un desconto proporcional ao tempo que estivo sen atención á hora de abonar a cota mensual.4.–En caso de suspensión temporal do servico descontarase das cotas a parte proporcional que lle corresponda mensualmente.5.–As débedas polos precios públicos poderán esixirse polo procedemento administrativo de apremio. ARTIGO 6.–NORMAS DE XESTIÓN.6.1.–A presentación das solicitudes e documentación a presentar regúlase segundo o disposto no Regulamento do Servicio de axuda no fogar do Concello de Ares.6.2.–As liquidacións practicaranse mensualmente nos primeiros quince dias de cada mes mediante a aprobación de padróns ou matriculas deste prezo público, de conformidade co informe faciliatado polo servicio en relación ao mes inmediato anterior.6.3.–O impago excepcional dunha mensualidade suporá, en caso de xustificación motivada ao departamento de Servicios Sociais polo usuario do servicio, a acumulación da mensualidade a pagar no mes seguinte. Se a mensualidade acumulada fose obxecto de impago novamente procederáse á extinción do servicio. O impago excepcional dunha mensualidade sen xustificar por un tempo superior a 30 días suporá á extinción do servicio.6.4.–Aprobada a alta no servico, esta manterase mentres o grao e nivel de dependencia da persoa valorada non varíe e non haxa comunicación expresa dos órganos de valoración autonómica dun cambio no seu Programa Individual de atención, ou, nos casos de libre concorrencia, non existan cambios que así o indiquen.6.5.–A forma de prestación do servicio, a autorización ou cese e a prórroga do mesmo regularase de acordo co Regulamento do Servicio de Axuda no fogar do Concello de Ares.6.6.–O presente acordó entrará en vigor unha vez publicado no Boletín Oficial da Provincia e transcurrido o prazo previsto no artigo 65.2 da Lei 7/4985, de 2 de abril, continuando a súa vixencia ata que se acorde a súa modificación ou derogación expresa.” Ares, 24 de xullo do 2009. O alcalde-presidente Asdo: Julio Ignacio Iglesias Redondo